Elephant (film, 2003)
<s>Elephant () je američki igrani film snimljen 2003. godine u režiji Gusa Van Santa.</s><s>Po žanru je drama sa elementima trilerima, velikim dijelom inspirirana masakrom u Columbineu koji se zbio četiri godine ranije.</s><s>Radnja se događa u jednoj srednjoj školi u Portlandu i prati nekoliko sati u životu nastavnika i učenika, koji, pak, ne znaju da dvojica njihovih kolega planiraju izvesti masovno ubistvo.</s><s>Elephant je Van Sant ispočetka bio zamislio kao dokumentarni film, ali se na kraju ipak odlučio za igrani film, pri čemu je inzistirao na maksimalnom realizmu i autentičnosti, koristeći gimnazijalce kao naturščike.</s><s>Premijerno je prikazan na Kanskom festivalu gdje je dobio izvrstan prijem nedugo nakon početka rata u Iraku koji je u svijetu potakao antiameričko raspoloženje, odnosno zahvaljujući temi vezanoj uz zahtjeve za zabranu posjedovanja vatrenog oružja u SAD koja se vezivala uz američku opoziciju administraciji nepopularnog predsjednika Busha.</s><s>Elephant je zbog toga osvojio Zlatnu palmu.</s><s>Kasnije se smatrao dijelom tzv. "trilogije smrti" koje čine Van Santovi filmovi inspirirani stvarnim događajima (Gerry i The Last Days).</s>

<s>2005. je izazvao kontroverze nakon što se ispostavilo da ga je Jeff Weise, počinitelj masakra u školi Red Lake bio pogledao neposredno pred zločin, a zbog čega je Van Santov film optužen da potiče nasilje.</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Kriminalistički filmovi
Triler filmovi
Filmovi sa LGBT tematikom</s>

